TIN tħallset mil-Legat ta' Ġwann Opri Artistiċi fil-Knisja Parrokkjali ta' Marija Annunzjata Ħal Tarxien Kitba ta' Mario Fenċch Bi Meta nkunu qegħdin inżuru xi waħda mill- knejjes tagħna armati waqt il-jiem tal-festa, spiss ninnutaw opri artistiċi kbar u sbieħ li jkunu esposti fil-knisja għal ftit jiem biss biex imbagħad jerġgħu jintrefgħu għall-festa tas- sena ta' wara. Ikun hemm ukoll opri sbieħ li wieħed ikun jista' jammira matul is-sena kollha, bħal ma huma kwadri u statwi titulari, xogħol ta' skultura fl-irħam u l-ġebla Maltija, kif ukoll pittura u dekorazzjoni tas-saqaf tal-knisja. Il-knissja parrokkjali ta' Marija Annunzjata f'Ħal Tarxien hija waħda minn dawk il-knejjes, li mhux biss waqt il-jiem tal-festa jkun fiha x'tara, iżda saħansitra matul is-sena, wieħed ikun jista' joqgħod jifli tant opri sbieħ li hemm fiha. Dan li qiegħed nikteb huwa magħruf sew minn bosta nies u saħansitra: nafu li ħafna snin ilu kien diġà magħruf kemm din il- knisja kienet. għal qalb il- poplu li kien midħla tagħha. Fl-ewwel volum. tal- Malta illustrata, il-Konti Ciantar kiteb li l-Knisja tal- Lunzjata kienet mgħammra tajjeb-b'dak-kollu-li jinħtieġ u meta din' il-kitba ġiet ippublikata mill-ġdid fis- sena 1780, ġie miżjud mill- awtur li kien sar kor ġid, orgni, tapizzerija li kienet ħalla fil-Fundazzjoni fl- Atti tan-Nutar Bernardu Marija Callus datat 24 ta' Settembru 1755, Altar Maġġur Dun Ġwann Barbara (1670- 1759). L-Altar li kien hemm qabel kien. tal-ġebel, għalhekk sar kuntratt għand in-Nutar Alousius Bonnici, nhar id-19 ta' Novembru 1775, fejn kien ġie mqabbad il-Marmista Alonius Nicholas mill-Isla biex dan jaħdem Altar ta' l-Irħam għall-Knisja Parrokkjali. Kellu jaħdem ukoll il-medaljuni li jfakkru l- Konsagrazzjoni tal-Knisja; Ċerimonja Solenni li kienet seħħet nhar il-Ħamis 9 ta' Mejju 1782, Festa ta' Lapsi, u li kienet tmexxiet mill-Wisq Rev. Fra Vincenzo Labini, Isqof ta' Malta. L- Altar tpoġġa fil-post mill-bennej Giovanni Xerri, li kien mgħejjun minn Petruzzo Debono, Fosmano Scolaro, Marchio Schembri, Mikiel Galdes, Marju Schembri, Giovanni Theuma, Salvu Spiteri u Vinċenzo Sammuit. Iċ-Ċerimonja tal-Konsagrazzjoni ta' dan l- Altar saret nhar id-19 ta' Diċembru 1779. Francesco Arpa kien ħadem il-bieba tat-tabernaklu fil-fidda. Din kienet insterqet mill-Franċiżi meta dawn kienu jaħkmu Malta. Opri oħrajn li wieħed jista' jara f'din il-Knisja Parrokkjali matul is-sena kollha, huma l-għadd ta' kwadri sbieħ u ta' artisti magħrufa li hemm fuq l- altari tal-knisja. Sabiħa ukoll hija d-dekorazzjoni u l- pittura tal-koppla u tas-saqaf tal-Knisja. Francesco Zahra (1710 - 1773) għamel il-Kwadru tal-Ma- donna tar-Rużarju u l- kwadru tal-altar ta' San Ġużepp. Għal paġna 82… Rokku Buhagiar (1725-1805) għamel il- kwadru ta' l-Immakulata għal fuq l-altar tal- Fratellanza tal-Kunċizzjoni, fil-waqt li Pawlu Camilleri Cauchi pitter diversi figuri Bibbliċi mas-saqaf ta' din il-Kappella fis-sena 1983. Il- Kurċifiss li hemm fuq wieħed mill-altari ta' din il-knisja huwa xogħol sabiħ ħafna u skond l- artist Rafel Bonnici Cali, dan huwa ta' l-iskultur Melkjor Gafà. Nafu li meta kienet twaqqfet is- Sodalità ta' l-Agonija mill-Isqof Astiria nhar it- 30 ta' Awissu 1674, il-Fratelli mill-ewwel kienu ħasbu biex ikollhom Kurċifiss, minbarra li huwa opra sabiħa, għandu wkoll devozzjoni kbira w antika lejh. Fost ix-xogħlijiet li għamel l-artist Ġużeppi Cali għal din il-knisja, naraw fuq wieħed mill-altari, il-kwadru tad-Duluri. Hawnhekk Cali wera l-ħila kbira tiegħu, kemm fil-kulur, kif ukoll fl-espressjoni u l-moviment. Tpoġġa fuq l-altar lejn is-sena 1880, fi żmien meta l-Kappillan tal-Parroċċa' kien Dun Franġisk Feliċ Attard. Fuq l-altar tal-Madonna tal-Karmnu, naraw żewġ kwadri oħra. Il-kwadru kbir huwa xogħol ta' l-artist Enrico Regnaud. Dan kien ħallas għalih Giovanni Farrugia, skond ix-xewqa tiegħu li kien ħalla fit-testment. tiegħu tat-30 ta' Marzu 1719. Meta. twaqqfet il-Fratellanza tad-Duttrina fuq dan l-altar, b'digriet tal-Vigarju Mons. Carmelo. Sċicluna nhar it-13 ta' Mejju 1874, il-Fratelli ħadu ħsieb li jagħmlu sotto kwadru tal-Madonna tad-Duttrina. xogħol ta' Pietro Gagliardi u sar fl-istess sena tat- twaqqif tal-Fratellanza. Dawn l-opri li semmejt f'dan l-artiklu ta lum huma biss ftit mill-ħafna li wieħed jista' jara fil-Knisja Parrokkjali ta' Marija Annunzjata ta' Ħal Tarxien. Nispera li jkolli ċ-ċans f'artikli oħrajn. bħal dawn biex inkompli nikteb dwar opri oħrajn li l-poplu ta' Ħal Tarxien, bl-imħabba: kbira tiegħu lejn Marija Annunzjata, għamel: matul is-snin biex żejjen bl-aħjar mod dan il-Tempju Marjan. Il-Festa t-Tajba lil Kulħadd. Altar tal-Kunċizzjoni